cyanic-selkie/wikianc huggingface dataset:
Egeninkasso
I Norge er det flere aktører som tilbyr dataprogrammer rettet mot bedrifter som ønsker å drive egeninkasso. Disse systemene er i stadig utvikling og vekst, og på lik linje med andre IT-løsninger er det muligheter for integrasjoner mot regnskapssystemer og automatisering av saksgangen. Det finnes maler og oppskrifter for at privatpersoner kan sende egeninkasso selv.
Fånefjelltunnelen
Fånefjelltunnelen er en 611 meter lang veitunnel på riksvei 9 i Bygland kommune i Agder fylke. Den går gjennom Fånefjellet sør for Lauvdal.
2. oktober
2. oktober er den 275. dagen i året og den 276. i skuddår. Det er 90 dager igjen av året.
Navnedag
Liv, Live
Fødsler
Se flere som er født 2. oktober i Kategori:Fødsler 2. oktober.
Dødsfall
Se flere som døde 2. oktober i Kategori:Dødsfall 2. oktober.
Prenzlauer Berg
Prenzlauer Berg er en ortsteil i bydelen Pankow i Berlin.
Historie
Prenzlauer Berg var opprinnelig en egen bydel, men ble etter forvaltningsreformene i 2001 slått sammen med Weißensee og ortsteilen Pankow til bydelen Pankow. Prenzlauer Berg ligger nordøst for bydelen Mitte. Bundeskansler Angela Merkel bodde i Schönhauser Allee frem til DDRs undergang.
Under Tysklands deling etter den andre verdenskrigen, var Prenzlauer Berg en del av Øst-Berlin. Grensen mellom Wedding og Prenzlauer Berg var også skillet mellom Øst- og Vest-Berlin. Ved byggingen av Berlinmuren i 1961 ble Bernauer Strasse grensen mellom øst og vest. Fordi fasaden på husrekkene i denne gata var i vest mens inngangene var i øst, fant det sted dramatiske fluktforsøk her, idet mennesker firte seg ned eller hoppet fra vinduene og inn i Vest-Berlin. Grenseovergangen Bornholmer Strasse mellom Prenzlauer Berg og Wedding var den første som ble åpnet om kvelden 9. november 1989.
Navn
Navnet Prenzlauer Berg henspiller på Barnimplatået. På 1800-tallet begrenset Berlin seg til Berlin urstrømdal, og derfra fortonet Barnim seg som et «berg», som oftest kalt Windmühlenberg (vindmølleberget). Ved opprettelsen av Stor-Berlin i 1920 ble bydelen først kalt Prenzlauer Tor. Da denne byporten allerede hadde vært ikke-eksisterende i femti år, ble bydelen året etter oppkalt etter stigningen nederst i den sentrale gaten og utfartsåren Prenzlauer Allee. Denne gaten går i retning av byen Prenzlau i Uckermark, ca. 90 kilometer i nordøstlig retning. Navnet Prenzlauer Berg nevnes første gang i skriftlige kilder fra mai 1826.
Kultur
Prenzlauer Berg var tidligere kjent som bryggerdistriktet i Berlin. I dag kan man se rester av de gamle bryggeriene flere steder i bydelen, mest kjent er nok det tidligere Schultheissbryggeriet i Schönhauser Allee, som i dag under navnet «Kulturbrauerei» huser flere club-scener, konserthaller og kino.
Bydelen har i en årrekke vært et populært sted å bo for unge, spesielt for studenter, men boligprisene har økt etter årtusenskiftet. Bydelen har likevel en ung befolkning; i 2010 var 49,2 prosent av innbyggerne mellom 25 og 45 år, mot 30,5 prosent for Berlin som helhet. Dette preger områdets uteliv, med utallige barer, kneiper, restauranter og kafeer. De fleste ligger i området rundt U-Bahn-stasjonen i Eberswalder Straße, i og rundt gatene Schönhauser Allee, Danziger Straße, Pappelallee og Kastanienallee.
DDR-myndighetene planla å rive hele Prenzlauer Berg for å skape plass til moderne blokkbebyggelse (plattenbau). Kun området rundt Husemannstraße og Kollwitzplatz skulle stå igjen som minner om en svunnen tid. Planen ble imidlertid ikke gjennomført og i dag er Prenzlauer Berg en blanding av bebyggelse helt fra Gründerzeit og frem til idag. Wohnstadt Carl Legien er oppført på UNESCOs liste over verdens kulturarv som ett av fem modernistiske boligområder i Berlin.
Ernst Thälmann-park som ligger mellom Greifswalder Straße og Prenzlauer Allee, ble ferdigstilt i 1986 for å gjøre bydelen mer eksklusiv for innbyggerne. Her befinner seg også et minnesmerke over Ernst Thälmann som var leder av det tyske kommunistparti før han ble arrestert av nazistene og henrettet mange år senere.
Sakralbygninger
Rykestrasse synagoge i Rykestrasse 53, er den største synagogen i Tyskland. Getsemanekirken i Berlin var et viktig politisk senter på 1980-tallet.
Andre sakralbygg er:
Sport
Friedrich Ludwig Jahn Sportpark, med Max Schmelinghallen like ved, er et sentrum for sportsaktiviteter i ortsteilen. Det samme gjelder Velodromen i Berlin litt lengre øst, og den nærliggende svømmehallen Schwimm- und Sprunghalle im Europasportpark.
Høymesse
Høymesse (av lat. missa utsendelse) er begrepet som brukes om søndagens hovedgudstjeneste med nattverd i Den norske kirke, og danner utgangspunkt også for andre av kirkens gudstjenester. Høymessen i Den norske kirke har sine liturgiske røtter i den katolske messen (bl.a. med videreføring av messeleddene Kyrie, Gloria, Credo, Sanctus og Agnus Dei) via Martin Luthers tyske messe. Høymessens gang, og valg av ledd, vil kunne variere en god del fra menighet til menighet – samt ut fra kirkeårstid, høytidsdager, om det skal være dåp m.m.
Liturgisk teologi
«For hvor to eller tre er samlet i mitt navn, der er jeg midt iblant dem» (Matteus 18,20). En gudstjeneste er tid og rom der Gud møter de som tilber ham og de som tilber ham møter Gud – eller at Gud tjener de tilbedende (sacramentum) og de tilbedende tjener ham (sacrificium). De troende samles inn til gudstjenesten og etter gudstjenesten spres de ut i verden (missa). Gudstjenesten forbereder de troende til å leve et liv i verden. Den er hellig tid og sentrum for i ukentlig rytmen.
Høymessens ledd (ordo)
Den norske kirkes høymesse ifølge liturgi for høymessen (1977) er delt inn ulike hoveddeler. De to eldste delene gudstjenestens struktur er ordet (forkynnelsen) og bordet (nattverden). De andre tre delene legges rundt disse to.
Gudstjenesten begynner med at Gud tiltaler de tilbedende, som så ber til ham og lovsynger ham. I syndsbekjennelsen etableres menneskenes problem: Ved å svikte vår neste svikter menneskene Gud. Kollektbønnen samler inn dagens tema.
II Forkynnelse av Guds ord
Gud tiltaler de troende gjennom skriftlesning og forkynnelse (preken). Problemet som er etablert i del utdypes gjennom disse to, en foreløpig løsning i prekenen. De tilbedende svarer tilbake til Gud at de tror på ham
III Menighetens forbønn
Guds folk henvender seg til Gud i bønn (forbønn for kirken og verden) og gir de gir sitt offer til ham.
IV Samling om Herrens bord
Gud kommer til de tilbedende i nattverden og de deltar i måltidsfellskapet med ham. De som deltar i måltidet får tilgivelse for sine synder: Problemet løses. De tilbedende takker Gud gjennom bønn for at han har løst problemet.
V Avslutning: Signing til tjeneste
Within Temptation
Within Temptation er et nederlandsk symfonisk rock/metal-band.
Historie
Bandet ble dannet i 1996 av vokalist Sharon den Adel og gitarist Robert Westerholt. Musikken deres har variert i stil opp gjennom årene, men har blitt beskrevet som symfonisk metal, symfonisk rock og gothic metal.
Within Temptations debutalbum, Enter, som hadde elementer av gothic/doom metal, slo ikke gjennom så stort i Nederland da den kom ut i 1997, men ble fort kjent på flere undergrunns-scener. Gruppas store gjennombrudd skjedde etter at singelen Ice Queen kom ut på markedet, fra albumet Mother Earth. Plata debuterte som #2 på de nederlandske listene, og er også det av Within Temptations album som har ligget lengst på den norske VG-lista, med 5 uker på Topp 40 i 2004 og nr. 11 som beste plassering. De neste albumene, The Silent Force og The Heart of Everything, nådde #1 på de nederlandske listene (hhv. nr. 30 og 24 på VG-lista i 2005 og 2007).
Bandet tok en lengre pause etter at vokalist Sharon den Adel og gitarist Robert Westerholt i desember 2005 fikk sitt første barn sammen.
Promoteringen av deres fjerde studioalbum, The Heart of Everything fra 2007, kulminerte i 2008 med Rotterdam-konserten Black Symphony, med orkester, kor og ekstensiv bruk av pyro-effekter samt levende bakgrunnsbilder på storskjerm. Konserten ble utgitt på CD, DVD og Blu-ray året etter.
Som en del av bandets mer nedtonede akustiske teater-turné rundt om i Nederland og Belgia, ble live-albumet An Acoustic Night At The Theatre utgitt i 2009. På denne er også studio-singelen Utopia, som er en duett med den britiske sangeren Chris Jones. Den 30. mars 2010 ble det på deres offisielle nettside annonsert at trommeslager Stephen van Haestregt skulle forlate bandet etter den siste konserten på den akustiske turneen.
Bandets femte studioalbum, The Unforgiving, ble utgitt i 2011 og er et konseptalbum med tre tilhørende kortfilmer og en spesiallaget tegneserie i seks deler, skrevet av Steven O'Connell (BloodRayne, Dark 48) og illustrert av Romano Molenaar (Witchblade, The Darkness, X-Men). Den planlagte turnéen for dette albumet ble utsatt i flere måneder etter at den Adel og Westerholt fikk sitt tredje barn kort tid etter utgivelsen. Det ble også avgjort at Westerholt ikke lenger skulle turnere med bandet grunnet familiehensyn (bortsett fra enkelte konserter), og den svenske gitaristen Stefan Helleblad ble introdusert som fast turnémedlem. Bandet fikk også inn Mike Coolen som ny trommeslager.
Våren 2012 dro bandet igang nok en akustisk teater-turné i hjemlandet som fikk navnet Sanctuary. Her ble det blant annet fremført en god del sjeldent spilte låter.
Som en del av promoteringen til bandets 15-årsjubileum, satte Within Temptation høsten 2012 igang et prosjekt i samarbeid med den belgiske radiostasjonen Q Music, hvor de produserte, spilte inn og slapp én coverlåt hver uke i totalt 15 uker. 11 av disse låtene ble utgitt våren etter på albumet The Q Music Sessions. Selve 15-årsjubileet ble en storslått feiring i november 2012 kalt Elements, en konsert med live orkester i Antwerp Sportpaleis, en innendørs arena som rommer et femsifret antall publikummere. Konserten var planlagt utgitt på lik linje med Black Symphony, men i intervjuer med bandmedlemmene kom det frem at de ikke var fornøyde nok med hvordan produksjonen av showet ble til at de kunne rettferdiggjøre en utgivelse, men at deler av konserten kunne komme til å bli gitt ut som ekstramateriale på singler o.l.
Den første singelen fra bandets nyeste album, Paradise (What About Us?) ble sluppet i september 2013 med en tilhørende musikkvideo, og er en duett med finske Tarja Turunen (soloartist, ex-Nightwish). Singelen inneholder også tre demo-spor fra deres seneste album Hydra, som ble utgitt januar 2014. I tillegg til samarbeidet med Turunen, inneholder albumet duetter med tre andre vidt forskjellige artister: Howard Jones (Devil You Know, ex-Killswitch Engage), Dave Pirner (Soul Asylum) og rapperen Xzibit. 2014 ble også året da jubileumskonserten Elements fra to år tidligere omsider ble utgitt på DVD/Blu-ray, sammen med avslutnings-showet på Hydra-turnéen i Amsterdam mai samme år.
Marguerite Yourcenar
Marguerite Yourcenar (født 8. juni 1903 i Brussel, død 17. desember 1987 i Bar Harbor på Mount Desert Island i Maine i USA) var en belgiskfødt fransk forfatter av romaner og essayer, foruten også oversetter. Hun mottok prisene Prix Femina og Erasmusprisen. Hun var den første kvinne som ble valgt inn i Académie française, det franske akademi, i 1980 og den 17. som hadde sete nummer 3. Som litterær «stilist var hun selvbevisst fransk, skjønt hun tilbrakte det meste av sitt produktive liv i selvpåført eksil fra Frankrike».
Liv og virke
Yourcenar ble født Marguerite Antoinette Jeanne Marie Ghislaine Cleenewerck de Crayencour i Brussel i Belgia. Hennes far var Michel Cleenewerck de Crayencour, av borgerlig fransk opphav, og hennes mor var Fernande de Cartier de Marchienne, av belgisk adel. Moren døde ti dager etter at hun ble født. Hun vokste opp hos sin bestemor på farssiden.
Hun tilbrakte store deler av barndommen på reise med sin rike far som var bortimot femti år eldre. Hun fikk privatundervisning og ved utbruddet av den første verdenskrigen bodde hun i England hvor hun studerte engelsk og latin, og senere studerte hun gresk i Paris og lærte seg italiensk på egen hånd.
Hennes litterære ambisjoner viste seg svært tidlig. Som tenåring utga hun to poesibøker privat, Le Jardin des Chimères (1921) og Les Dieux ne sont pas morts (1922), og fulgte greske myter i relevans til den moderne verden.
I 1929, i kjølvannet av børskrakket i 1929 på Wall Street, og vanskjøtsel av hennes halvbror, mistet hun hele sin arv fra sin mor. Hennes far som hadde giftet seg på nytt to år tidligere, døde i fattigdom. Men det samme året kom hennes første betydelig verk ut, romanen Alexis. Den framstår som et brev skrevet av en dedikert kunstner som møter opposisjon fra sin familie, en gift mann som må forlate sin hustru og små barn for å komme overens med overskridende tiltrekning (uten at ordet homofili er nevnt) og sin nye identitet. Romanen satte mønsteret for mye av hennes forfatterskap, hvor skandaløs lidenskap strides og behandles med klassisk litterær behandling som støtter seg på selvbeherskelse og veltalenhet framfor tydeliggjøring og melodrama, og søker bekreftelse i historien og mytologien.
Grunnet suksessen med Alexis fikk hun friheten til å skrive og reise, særlig til Italia som ble inspirasjon for hennes neste roman, Denier du rêve (1934). Det var en roman basert på forskjellene mellom drøm og virkelighet. Hun valgte «Yourcenar» som sitt forfatternavn, et ufullstendig anagram av hennes fødenavn, og senere, i 1947 ble det også henne lovlige navn. I løpet av denne tiden var hun sammen med flere kvinner og hadde desperate og ikke gjengjeldte kjærlighetsforhold med to menn. Hun utga diktsamlingen Fires, en rekke prosadikt som uttrykte hennes lidenskaper og kjærlighetsfilosofi via monologer tilhørende antikke greske figurer, og i et tilfelle fra en kristen myte.
I 1939 inviterte hennes intime venn, den amerikanske litteraten Grace Frick fra Kansas City, henne over til USA for å unngå utbruddet av den andre verdenskrig i Europa. Før den tid hadde hun ført et nær nomadisk liv. I USA forleste Yourcenar i sammenlignende litteratur i New York City og ved Sarah Lawrence College. Yourcenar var biseksuell, og hun og Frick ble kjærester i 1937 og forble sammen fram til Frick døde i 1979. Etter ti år i Hartford, Connecticut, kjøpte de et hus sammen i landsbyen Northeast Harbor på øya Mount Desert Island i Maine, hvor de bodde i flere tiår.
Et besøk i London i 1937 introduserte henne til Virginia Woolf, og hun oversatte Woolfs roman The Waves til fransk samme år i løpet av ti måneder, og deretter Henry James’ What Maisie Knew. Hennes interesse for disse forfatterne var i stor grad stilistisk, men oversettelsen av Constantin Cavafys poesi, som ble påbegynt i samme epoke, avspeilte de intime temaene fra Alexis.
Skibby kommune
Skibby kommune er en tidligere dansk kommune i forhenværende Frederiksborg amt i Nordsjælland, dannet ved Kommunalreformen (1970) fra 1. april 1970.
Marguerite Yourcenar
Liv og virke
Yourcenar delte førti år av livet med Grace Frick, sin amerikanske samboer, fram til Fricks siste vanskelige år og til sist død av kreft i 1979. Frick og Yourcenar levde åpent som et par og støttet saker som borgerrettsbevegelsen og naturvern. To av hennes bøker kan bli framhevet, Mémoires d'Hadrien og L'Œuvre au noir (1968, Prix Femina i 1968, oversatt til engelsk som The Abyss). Begge er historiske romaner hvor hovedpersonene er homofile menn. Hennes liv er fylt med paradokser: i begge de nevnte bøkene antyder at Yourcenar beundret den høyttravende kunnskap, dog levde et selvgranskende liv ved å forske på andres liv. Hennes mange meditasjoner over meningen med kjærlighet og nytelse hadde ofte sin bakgrunn i personlige kriser, men likevel ble de alltid filtrert gjennom historiske eller mytologiske figurer. Hun levde i åpent lesbisk forhold til en kvinne, men skrev om homofili i sitt forfatterskap bortimot utelukkende via mannlige figurer.
I 1980 var Yourcenar den første kvinnelige medlem som ble valgt inn i Académie française. En anekdote forteller at merkelappene på toalettene ble endret i denne mannsdominerte institusjonen til «Messieurs | Marguerite Yourcenar»; herrer på den ene døren, og Marguerite Yourcenar på den andre. Som en av de mest respekterte forfattere på fransk utga hun mange romaner, essayer, oversettelser og dikt, foruten tre bind med memoarer, hvor hun i stor grad omskrev sitt eget liv, noe som kommer fram i Josyane Savigneaus omfattende granskning, Marguerite Yourcenar: Inventing a Life fra 1993.
Skibby kommune
Siden kommune- og regionreformen 2005–07 er kommunen med virkning fra 1. januar 2007 innlemmet i den nye sammenslåtte Frederikssund kommune i Region Hovedstaden, sammen med tidligere Frederikssund kommune (1970–2006), Jægerspris kommune og Slangerup kommune.
Akershus barne- og ungdomsråd
Viken barne- og ungdomsråd (VIKENBUR) er en paraplyorganisasjon for rundt 50 frivillige barne- og ungdomsorganisasjoner i Viken med tilsammen ca. 17 000 medlemmer. VIKENBUR forvalter fylkeskommunal offentlig støtte til frivillige barne- og ungdomsorganisasjoner i fylket. Organisasjonen fungerer også som kontaktledd mellom organisasjonene, fylkespolitikerne og fylkesadministrasjonen. Styreleder er Claus Tornsberg og daglig leder er Kari Bjørnø Vangen.
Seppola
Seppola er en norsk slekt av kvæner som kom fra bygden Junosuando, Pajala kommune i Sverige på 1800-tallet. Der var det fra 1500-tallet jernutvinning. Navnet er en fornorskning av det finske Seppälä som betyr smed. Da smeden Isak Lars Larsson Seppälä opplevde at smia og husene brant ned tok han familien med og kjørte med rein og pulk til Skibotn i Norge. Herfra ble det av Isaks fem sønner og deres barn etablert smier/verksteder andre steder langs kysten. Noen etterkommere drog videre til Nord-Amerika.
Slekten bosatte seg blant annet i Skibotn og på Skjervøy. I 2005 var 234 nordmenn registrert med etternavnet Seppola.
Michael Richardson
Michael Richardson (født 17. mars 1992 i Newcastle upon Tyne) er en engelsk fotballspiller som spiller for Newcastle United, men som for øyeblikket er på utlån til Leyton Orient.
Du pappa…
Du pappa… er en norsk dramafilm fra 1994 regissert av René Bjerke, og med Håkon Bolstad og Nils Ole Oftebro i hovedrollene. Filmen handler om en ung tenåringsgutt, og hans forhold til faren og til kjærlighet.
Gatebarn i Bulgaria-fondet
Gatebarn i Bulgaria-fondet er en ideell organisasjon som driver med hjelpearbeid i Bulgaria.
Du pappa…
Handling
Seksten år gamle LP er nettopp ferdig med ungdomsskolen. Han bor i Oslo, som eneste barn av et middelklasse-par. For å komme seg vekk fra foreldrene sine, stjeler han en seilbåt i Oslofjorden. Men uten å vite hvordan han egentlig skal seile, krasjer han nesten på en brygge når den utrolig vakre Line (spilt av Benedikte Lindbeck) redder ham. Hun hopper om bord, og blir med LP på reisen hans. LP er i begynnelsen veldig mutt og tilbaketrukket.
Gatebarn i Bulgaria-fondet
Organisasjonen ble stiftet av Kevin Tempel i 2001.
Du pappa…
Handling
Men etter hvert dukker LPs far (spilt av Nils Ole Oftebro) opp, og krever slutt på eventyret deres. LP er fast bestemt på å ikke underkaste seg farens autoritet, noe som fører til at far går om bord i båten og slutter seg til det unge paret. Det oppstår en konflikt mellom faren, og hans like sta avkom. Ingen av dem har egentlig lært den andre å kjenne, og Line blir katalysatoren hvor de innser nye sider av hverandre.
Gatebarn i Bulgaria-fondet
Sammen med Anne Haugan fra Tromsø kjører de hjelpesendinger til gatebarn, barnehjem og fattig minoritetsbefolkning i Bulgaria.
Bulgaria er et av de fattigste landene i Europa og har tross fine strender og mye turisme en svært undertrykt minoritetsbefolkning. Mange fattige barn får ikke skolegang fordi skolematriell ikke dekkes av staten. Dette er en stor årsak til at de fattigste ikke kan sende sine barn på skole, og noe som gjør at mange barn faller utenfor skolesystemet og blir gatebarn. Amnesty International har også kritisert Bulgaria for deres behandling av psykisk utviklingshemmede samt sin rettslige forfølging av sine minoritetsbefolkninger. Og det er dette Gatebarn i Bulgaria-fondet forsøker å gjøre noe med.
Phil Airey
Philip Airey (født 14. november 1991 i Amble) er en engelsk fotballspiller som spiller for Newcastle United og som for øyeblikket er på utlån til Hibernian.
Universitetet i Agder
Universitetet i Agder (UiA) er et universitet i Norge med rundt 13 000 studenter og 1 300 ansatte. Det ble etablert som Høgskolen i Agder den 1. august 1994, og fikk universitetsstatus 1. september 2007, som Norges syvende universitet. UiA har campuser i Kristiansand og Grimstad. Universitetet består av seks fakulteter. Universitetet er også medeier i statsaksjeselskapet Norwegian Research Centre.
Historie
Ideen om et universitet i Agder-regionen kom antagelig ikke lenge etter Kristiansands grunnleggelse i 1641. Biskop Johan Ernst Gunnerus, som hadde fått ansvaret for å planlegge opprettelsen av et universitet, foreslo i 1771 å grunnlegge Norges første universitet i Kristiansand. Senere ble det imidlertid besluttet at universitetet skulle plasseres i Christiania, og universitetet ble etablert der i 1813.
Universitetet i Agder regner sin historie tilbake til etableringen av Christianssands Stifts Seminarium, også kjent som Holt seminar, i 1839. Dette var en av de første lærerutdanningene i Norge og seminarets første rektor, Andreas Faye, regnes også som UiAs første. I nyere tid er Halvor Vegard Hauge en sentral forløper i etableringen av Agder distriktshøgskole (ADH), som var en av tre distriktshøgskoler som startet prøvedrift i 1969. (De andre to distriktshøgskolene som ble startet i 1969 var Rogaland distriktshøgskole i Stavanger og Møre og Romsdal distriktshøgskole i Molde.) Disse tre skolene ble opprettet etter forslag fra Ottosenkomiteen. De tre distriktshøgskolene gikk over til permanent drift i 1975, flere kom til og ble siden slått samme med andre høgskoler til 26 statlige høgskoler.
Ved etableringen av Høgskolen i Agder i 1994 ble seks statlige høgskoler i Kristiansand, Grimstad og Arendal slått sammen. Dette skjedde som en del av Høgskolereformen av 1994, og omfattet Agder distriktshøgskole, Agder ingeniør- og distriktshøgskole, Agder musikkonservatorium, Arendal sykepleierhøgskole, Kristiansand sykepleierhøgskole og Kristiansand lærerhøgskole. I 2005 sendte Høgskolen i Agder søknad til Nasjonalt organ for kvalitet i utdanningen (NOKUT) om å bli akkreditert som universitet. 19. juni 2007 kunngjorde NOKUT at høgskolen tilfredsstilte kravene til akkreditering som universitet. 10. august 2007 ble det besluttet i statsråd at høyskolen fikk status som «Universitetet i Agder» fra og med 1. september 2007. I november 2007 ble det nye universitetet åpnet av kronprinsesse Mette-Marit.
Etter å ha fått universitetsstatus var UiA i flere år det eneste universitetet i Norge med campuser i forskjellige byer.
1. juli 2017 ble Agder Naturmuseum og Botaniske Hage (opprinnelig stiftet 1828 som Kristiansand Museum) en del av universitetet. Museet skiftet i den anledning navn til Naturmuseum og botanisk hage, Universitetet i Agder.
Campus Kristiansand
Høgskolen i Agder hadde flere lokaler i Kristiansandsområdet igjennom 1990-tallet, inkludert de gamle lokalene til Sørlandet sykehus. I 1999 ble grunnsteinen til de nye lokalene og senere universitetsbyggene startet, og påbygningen av den nye Campus Kristiansand begynte. Den nye campusen ble lagt til Gimlemoen på Lund, hvor den tidligere garnisonen i Agder var lokalisert. De militære aktivitetene ble avviklet i 1995. I 2001 ble de nye lokalene åpnet av statsminister Kjell Magne Bondevik, og universitetet offisielt åpnet i 2007 av kronprinsesse Mette-Marit. I 2011 stod et nytt musikkbygg ferdig. På campusen i Kristiansand er en av verdens største samlinger av amerikansk beatkunst utenfor USA, utstilt. UiAs kantine har i flere år på rad blitt kåret til landets beste.
Campus Grimstad
I 2010 åpnet det nye Campus Grimstad, også denne ble det åpnet av kronprinsesse Mette-Marit. Studiestarten i 2010 representerte en historisk milepæl både for Grimstad som by og Universitetet i Agder som utdanningsinstitusjon. Med åpningen av Campus Grimstad ble helsefagene i Arendal slått sammen med studietilbudet i Grimstad, og samlet på ett sted. Grimstads program er mer rettet mot ingeniørfag, sykepleie og lærerutdanning.
Studietilbud
Universitetets studenter holder til på campus på Gimlemoen i Kristiansand (ca. 8 500 studenter) og i Grimstad (ca. 3 500 studenter). I 2010 ble avdelingen i Arendal nedlagt, og studentene der flyttet til den nye Campus Grimstad. Det ble slutten på 90 års sykepleierutdannelse i Arendal.
Universitetet er delt i seks fakulteter foruten lærerutdanningsavdelingen som er organisert på tvers av fakultetene:
Studiemiljø
Studentavisen Unikum dekker både Universitetet i Agder og andre skoler tilknyttet Studentsamskipnaden i Agder. Avisen blir drevet på frivillig basis. Avisen kommer ut en gang i måneden fra januar til mai og fra august til desember. Første utgave kom ut våren 2001, ett år etter at studentavisen Sørvisa hadde blitt lagt ned. Avisen driver også nettstedet Unikumnett.no.
Universitetet har også egen studentradio, studentorkester (Blæsen) og studinekor (bl.a. Lady Klukk).
Into the Outside
Into the Outside er den første demoen til det norske death metal-bandet Cadaver, utgitt i 1988.
Redderen i rugen
Redderen i rugen eller Hver tar sin – så får vi andre ingen er en roman av J.D. Salinger og ble første gang utgitt i USA i 1951.
Boken var egentlig ment for voksne, men har blitt en vanlig del av high school og collegepensum i den engelskspråklige verden. Den har også blitt oversatt til de fleste store språk i verden. Rundt 250 000 eksemplarer blir solgt hvert år, med et totalt salg på over 65 millioner eksemplarer.
Romanen ble kåret av Time Magazine som en av de 100 beste engelskspråklige romanene mellom 1923 og 2005.
Romanens hovedperson, Holden Caulfield, har blitt et ikon for ungdomsopprør. Romanen er skrevet i førsteperson og følger Holdens opplevelser i New York etter at han blir utvist fra skolen Pencey Prep.
Boken er oversatt til norsk to ganger:
Handling
Holden Caulfield, en deprimert 17-åring, bor ved et sanatorium i California etter den andre verdenskrig. Han blir utskrevet, og har tenkt å flytte sammen med broren D.B. en forfatter og Militærveteran som Holden er irritert på etter ha blitt en berømt manusforfatter i Hollywood. Holden husker en jul ved Pencey Preparatory Academy, en internatskole i Pennsylvania. Holden har nettopp blitt utvist fra skolen fordi han hadde mislyktes i alle klassene sine, bortsett fra i engelsk.
Tilbake på hybelen sin forstyrrer Holdens nabo, Robert Ackley - som er upopulær blant sine jevnaldrende - han med sine uhøflige spørsmål og oppførsel. Men Holden, som synes synd på Ackley, tolererer hans nærvær. Senere samtykker Holden til å skrive en stil for romkameraten sin, Ward Stradlater, som snart skal på et stevnemøte. Holden mister etter hvert håpet om å finne tilhørighet eller vennskap i hjembyen, og bestemmer seg impulsivt at han skal reise vestover og leve en mer tilbaketrukket livsstil og flytter inn i en avsidesliggende tømmerhytte.
Langøya (Vesterålen)
Langøya i Nordland er Fastlands-Norges tredje største øy, med et areal på 866,87 km². Øya er en del av Vesterålen. Hele Bø kommune, og deler av Øksnes, Sortland og Hadsel kommuner ligger her.
Høyeste fjell på Langøya er Snykolla i Øksnes, på 763 moh. Et annet, vel så kjent fjell på øya er Reka på 605 moh.
Langøya er knyttet til Hinnøya i øst med Sortlandsbrua over Sortlandssundet. Langøya er knyttet til Hadseløya i sør med Hadselbrua over Langøysundet til Børøya og Børøybrua derfra til Stokmarknes på Hadseløya.
De største tettstedene på øya er Sortland og Myre.
Gerald Ashby
Han begynte som assistentdommer i The Football League i 1982, og tre år senere ble han dommer i Football League. I 1992 ble han dommer i Premier League. Samme år ble han FIFA-dommer. Det var han i to år.
I 1995 dømte han FA-cupfinalen mellom Everton og Manchester United. Everton vant 1–0.
I en ligakamp mellom Arsenal og Liverpool dømte han et straffespark til Liverpool. Ashby mente at Liverpools Robbie Fowler hadde blir felt av Arsenals keeper David Seaman, men Fowler gikk til dommeren og sa at Seaman ikke var borti han og ba om at han skulle trekke straffesparket tilbake. Dommer Ashby ignorerte dette og Liverpool vant kampen 2–1.
Han dømte sin siste fotballkamp 3. mai 1998 mellom Arsenal som hadde vunnet ligaen og Everton. Arsenal vant 4–0.
Han døde av hjerteattakk 17. desember 2001, 52 år gammel.
Abnormal Deformity
Abnormal Deformity er den andre demoen til det norske death metal-bandet Cadaver, utgitt 1989.
30. september
30. september er den 273. dagen i året og den 274. i skuddår. Det er 92 dager igjen av året.
Navnedag
Helge, Helga, Hege
Fødsler
Se flere som er født 30. september i Kategori:Fødsler 30. september.
Pavelig kammerherre
Pavelig kammerherre (italiensk cameriere di spada e cappa) var før 2. Vatikankonsil den høyeste ærestittel som kunne tildeles en katolsk legmann. Tittelen ble vanligvis gitt til adelige. Pavelige kammerherrer hadde anledning til å tjenestegjøre som pavens personlige assistenter under offisielle seremonier som medlemmer av det pavelige hoff. De deltok i prosesjoner etter pavens bærestol (sedia gestoria).
Skævinge kommune
Skævinge kommune er en tidligere dansk kommune i Frederiksborg amt på Nordsjælland, opprettet ved Kommunalreformen (1970) fra 1. april 1970. Etter Kommunalreformen i 2007 gjeldende fra 1. januar 2007 inngikk den sammen med tidligere Hillerød kommune i nye Hillerød kommune i Region Hovedstaden.
Andreas Aubert
Fredrik Ludvig Andreas Vibe Aubert (født 28. januar 1851, død 10. mai 1913) var en norsk kunsthistoriker.
Liv og virke
Aubert hadde tidlig ønske om selv å virke som kunstner, og gikk på Tegneskolen 1869–71, før han begynte på teologistudiet. Han ble cand.theol. 1877, og arbeidet deretter som lærer på Aars og Voss' skole 1878–1895, med noen avbrudd.
Han begynte som kritiker i Morgenbladet 1878–82, senere i Aftenposten. Han malte sammen med Christian Krohg og Theodor Kittelsen, og først under et mislykket studieopphold i Paris 1882–84 valgte han å rendyrke rollen som kunstkritiker. I 1883 skrev han fra Paris til Aftenposten om Claude Monet og impresjonismen. Aubert ble en advokat for en særegen «norsk naturfølelse» i «det nye friluftsmaleriet», tanker som inspirerte Fleskumsommerens kunstnere. Som rådgiver for kunstsamleren Olaf Schou var Aubert senere indirekte medvirkende til at flere av Edvard Munchs bilder tilfalt Nasjonalgalleriet.
Johnny Clarke
Johnny Clarke (født 12. januar 1955 i slumområdet Whitfield Town i Kingston på Jamaica) er en jamaicansk roots reggaeartist, musiker og låtskriver.
Clarke var en stor reggaepersonlighet på 1970-tallet, spesielt på Jamaica. Han er rastafarianer, noe som kommer tydelig frem i musikken hans, med tema som nestekjærlighet, ikke-vold, legalisering av marihuana og revolusjonære tekster mot det etablerte overklassesamfunnet.
Andreas Aubert
Liv og virke
Aubert ble statsstipendiat i 1895, og fristilt fra lærerrollen forsvarte han i 1896 sin doktoravhandling Den nordiske naturfølelse og professor Dahl. Han opplevde seg forbigått ved to vesentlige ansettelser (Skulpturmuseet og Nasjonalgalleriet), og ble av Carl W. Schnitler karakterisert slik ved sin død i 1913: «ved sin impulsive natur, sin superlative begeistring, sin noget usunde selvoptathet og tilspidset personlig uttrykksmåte var han lettere enn de aller flæste utsat for at misforstaaes.»
Johnny Clarke
Clarke startet sin musikkarriere tidlig og vant en talentkonkurranse i Kingston i 1971. Dette endte med at Clarke fikk spilt inn noen av sine selvskrevne singler, men singlene solgte dårlig og Clarke fikk ikke det gjennombruddet han hadde håpet på. På starten av 1970-tallet jobbet Clarke med mange forskjellige produsenter på Jamaica, som for eksempel Bunny Lee og Clancy Eccles. I 1973 kom han med singelen «Everyday Wondering» som ble en stor hit på Jamaica. Han ble kåret til «årets artist» på Jamaica både i 1974 og i 1975. Etter dette gikk Clarke internasjonalt og ble han den første jamaicanske artisten som signerte med Virgin Records. I 1976 kom Clarke med albumet «Rockers Time Now» som ble en suksess.
Andreas Aubert
Liv og virke
Aubert påberopte seg å være «politisk nøytral», men tilhørte likevel Venstre-kretsen med menn som Ernst Sars og Bjørnstjerne Bjørnson. Han var sønn av professor L.C.M. Aubert. Han var gift med Martha Johanne Védastine, født Moe, og derved svigersønn av Jørgen Moe og svoger til Molkte Moe.
Johnny Clarke
Utover 1980-tallet dalte populariteten til Clarkes musikk og han flyttet til London i 1983. I England fortsatte Clarke å spille inn plater, særlig for jamaicanske produsenter i Storbritannia.
Huangshi kullkraftverk
Huangshi kullkraftverk er et kraftverk i byen Huangshi ikke langt fra Wuhan, i provinsen Hubei, i det østlige Kina. Anlegget ble utbygd i to faser og stod ferdig i 1993 og 2005, med kapasitet på totalt 760 MW fordelt på to turbiner à hhv 300 og 360 MW.
Fase tre innebærer utbygging av ytterligere 2 x 680 MW superkritiske enheter, hvorav den ene er under bygging og den andre avventer godkjenning.
Operatør er Meiya Power Company Ltd (MPC).
Slangerup kommune
Slangerup kommune er en tidligere dansk kommune i forhenværende Frederiksborg amt i Nordsjælland, dannet ved Kommunalreformen (1970) fra 1. april 1970. Siden kommune- og regionreformen 2005–07 er kommunen med virkning fra 1. januar 2007 innlemmet i den nye sammenslåtte Frederikssund kommune i Region Hovedstaden, sammen med tidligere Frederikssund kommune (1970–2006), Jægerspris kommune og Skibby kommune.
Fra 1. januar 2007 inngår likevel Uvelse valgdistrikt i Slangerup i Hillerød kommune, etter en folkeavstemning hvor 54,6 % stemte for denne løsningen i mai 2005.
Interkulturelt Museum
Interkulturelt Museum (IKM), tidligere Internasjonalt kultursenter og museum eller Internasjonalt kulturmuseum, er siden 2006 en avdeling ved Oslo Museum.
Interkulturelt Museum holder til i Grønland Kulturstasjon, Tøyenbekken 5 i Oslo. Huset ble oppført 1900–1902 som politistasjon, og var i bruk som dette fram til 1978, først under navnet Bækkegatens politistasjon, deretter Grønland politistasjon med arkitekt Balthazar Lange. I 1999 flyttet IKM til Kulturstasjonen, og de gamle fengselscellene ble omgjort til museum. Huset inneholder også kunstgalleri, konsertlokale, seminarrom og kulturverksted.
Transair Sweden
Transair Sweden var et svensk flyselskap som opererte på chartermarkedet.
Interkulturelt Museum
IKM ble startet i 1990 av Bente Guro Møller og arbeider for å fremme forståelse og respekt for kulturelt mangfold. I cellefløyen i første etasje har IKM en fast utstilling som belyser innvandringens historie og kulturelle endringer i det norske samfunnet. I galleriet presenterer IKM aktuell kunst fra kunstnere med innvandrerbakgrunn. I cellene i annen etasje vises det varierende utstillinger som presenterer kunst, kultur og tradisjoner. I tillegg arrangerer IKM seminarer, konserter, foredrag mm og har til en hver tid flere vandreutstillinger på rundtur i landet.
Transair Sweden
Transair Sweden AB eller TSA ble grunnlagt i Stockholm i 1951. De to første årene bestod aktiviteten i å transportere aviser mellom Stockholm og byer i det sydlige Sverige. Til denne virksomheten hadde TSA anskaffet én Airspeed Consul og to Airspeed Oxford.
Interkulturelt Museum
IKM får støtte over statsbudsjettet og ble i 2006 konsolidert med Oslo Bymuseum og Teatermuseet til Oslo Museum.
Transair Sweden
Etter kort tid ble selskapets ledelse klar over de mulighetene som lå i den voksende strømmen av skandinaviske turister som ønsket å dra på sydentur. Dette var et år tidligere med stort hell startet av den danske presten Eilif Krogager og senere reiselivskongen Simon Spies.
Dermed begynte en ny æra i selskapets historie. Med anskaffelse av to Douglas DC-3 i 1953 startet selskapet chartervirksomhet. Dette førte snart til anskaffelse av nok en DC-3 i 1955 og selskapets flåte ble ytterligere økt da man i 1957 kjøpte tre Curtiss C 46. Dette førte til en kapasitetsøkning på 200%.
TSA fortsatte å vokse og i 1960 kjøpte selskapet tre Douglas DC-6 fra SAS.(SE-BDM «Anund Viking», SE-BDF «Alvar Viking» og SE-BDO «Arngrim Viking»).
Selskapet opererte opprinnelig fra Bromma, men i 1960 flyttet TSA til Malmö og etablerte seg på Bulltofta hvor selskapet etterhvert investerte 7,5 millioner kroner i hangarer og verksteder. Dette satte selskapet istand til selv å utføre det meste av vedlikeholdet på flyene. I 1972 flyttet Transair igjen sin base, nå til den nye Sturup lufthavn utenfor Malmö.
Med Douglas DC-6 kunne TSA påta seg flyvninger på verdensbasis og den første Jorden-rundt-tur ble gjort med en gruppe passasjerer i 1960 og selskapet fikk de største skandinaviske reiseoperatørene som kunder.
I 1960 fikk TSA en henvendelse fra FN om å bistå med transporter i Kongo. To Curtiss C-46 og en DC-6 med besetning og teknisk stab ble sendt til Léopoldville. Da FN sent i 1963 overlot Kongo til landets egne myndigheter, ble TSA bedt om å stille sine fly og besetning til rådighet for de kongolesiske myndighetene. Frem til virksomheten i Kongo opphørte hadde TSA opp til seks Curtiss, to DC-6 samt 50 mann stasjonert i Léopoldville.
Den positive utviklingen fortsatte:
I 1964 arbeidet mer enn 600 mennesker for selskapet og hadde det en omsetning på 100 millioner kroner.
Steve Stone
Steve Brian Stone (født 20. august 1971 i Gateshead) er en engelsk tidligere fotballspiller som er assistenttrener for.
Transair Sweden
Med introduksjon av jetflyene ble det nødvendig for TSA å investere i konkurransedyktig materiell, og det ble besluttet å anskaffe Boeing 727 og fase ut propell-flåten. TSA solgte Curtiss-maskinene til Brasil. Det viste seg umulig å finne kjøpere til DC-7B-flåten som ble beholdt frem til siste flyvning med propeller-materiell 31. oktober 1969. Hele DC-7B-flåten ble skrotet på Bulltofta i løpet av 1968-69.
Steve Stone
I sin aktive spillerkarriere var Stone innom Nottingham Forest, Aston Villa, Portsmouth og Leeds United. Dessuten fikk han ni landskamper for og var en del av Englands landslagstropp som ble slått ut i semifinalen i EM 1996.
Transair Sweden
Samtidig (i 1978) inngikk TSA et samarbeide med Scanair, den gang SAS' eget charterselskap. Gjennom ulike arrangement ble Transair en del av SAS i 1974, og i 1981 opphørte Transair for godt som eget selskap.
Ulykker
Under Kongokrisa var Transair Sweden engasjert av De forente nasjoner til transportoppdrag. Selskapet hadde stilt sin nyeste DC-6B Albertine SE-BDY til eksklusiv bruk for FNs generalsekretær Dag Hammarskjöld. Under et oppdrag hvor Hammarskjöld skulle møte Moise Tshombe styrtet flyet ved midnatt 17. -18. september 1961 i et skogholt få mil nord for flyplassen i Ndola. Alle ombord, en besetning på fem, alle fra Malmö, og elleve passasjerer omkom. Ulykkesårsaken ble aldri fastlslått, og det er bltt spekulert i om flyet var blitt beskutt av opprørssoldater i Kongo, eller om det ble plassert sprengstoff om bord mens flyet stod på bakken i Léopoldville.
Deformasjon
Deformasjon eller deformering er endring i form forårsaket av ytre påvirkning, for eksempel en tilført kraft, eller et for eksempel et temperaturfelt. Deformasjon kan være elastisk eller plastisk, eller en kombinasjon av begge. En tilstrekkelig stor deformasjon fører til brudd. For sprø materialer (for eksempel glass) vil denne skje nokså momentant. Ofte vil en deformasjon være en kombinasjon, men slik at den ene typen er så dominerende at man kun betrakter den dominerende typen.
Elastisk deformasjon
Elastisk deformasjon er den type deformasjon et materiale utsettes for uten å få varig endring av form. Etter at belastningen er fjernet, vil den elastiske deformasjonen reverseres og materialet gå tilbake til sin opprinnelige form (ved ren elastisk deformasjon). Dette er i motsetning til plastisk deformasjon hvor materialet får en varig fasongendring. Mengden elastisk deformasjon som et materiale kan utsettes for, er definert av elastisitetsmodulen. Se også Hookes lov. Når du strekker en strikk, forandrer den form så lenge du holder den i strekk. Slipper du strikken, går den tilbake til sin opprinnelige form. Dette er da en elastisk deformasjon.
Plastisk deformasjon
Plastisk deformasjon inntreffer når et materiale strekkes over flytegrensen (seige materialer). Spenningene blir så store at det oppstår glidninger mellom atomplanene slik at deformasjonen blir varig (plastisk). Selv om materialet er endret så henger det fortsatt sammen på molekylærnivå. Når man klemmer på leire, forandrer den form permanent. Det er en plastisk deformasjon.
Dersom et legeme blir utsatt for gjentatte (vekslende) laster, som hver for seg ikke fører til varig deformasjon, men etter et antall lastvekslinger over tid brått fører til varig deformasjon, kalles dette for utmatting.
Brudd
Når et materiale belastes over bruddgrensen blir spenningene mellom molekylene brutt og de blir dermed varig adskilt. Vi får et skille mellom tidligere sammenhengende flater. Et brudd trenger ikke å bety at flatene er synlig adskilt, men kan også observeres som mikroskopiske sprekkdannelser eller riss.
Matematisk definisjon
Deformasjonen defineres ved hjelp av et referansepunkt, en startposisjon. Dette kan gis i et tredimensjonalt, kartesisk koordinatsystem. Over tid har legemet en gitt konfigurasjon i forhold til referansepunktet, og alle endringer er i henhold til dette.
For hvert punkt i legemet er denne konfingurasjonen unikt definert ved en posisjonsvektor x, som gir posisjon i x-, y- og z-retning og varierer over tid. For ethvert tidspunkt t er x gitt i forhold til en startposisjon X, For et gitt punkt vil x definere en kurve (eller en trajektorie) i rommet. For et gitt tidspunkt vil posisjonsvektoren til samtlige punkter fullstendig definere legemets konfigurasjon.
Deformasjonsgradienten i et materiale er definert ved en tensor som fullstendig beskriver endringen i ethvert punkt ved et gitt tidspunkt, i forhold til referansevektoren X. Hver komponent er, for en gitt t, definert som hvilket tilsammen gir tensoren Deformasjonsgradienten er definert for ethvert tidspunkt t og beskriver bevegelsen rundt et punkt på dette tidspunktet.
Posisjonen u til ethvert punkt er gitt ved og deformasjonsgradienten kan derfor også uttrykkes som der I er identitetsmatrisen.
Dette kan man også snu og definere som som er kalt deformasjonsgradienttensoren.
Tøyning
Relativ deformasjon kalles tøyning. Det er en geometrisk, dimensjonsløs størrelse. Tøyning måler forskyvningen mellom to punkter innenfor et legeme og uttrykkes gjerne som en matematisk fraksjon (brøk/prosentandel) eller på vektorform. Man bruker også matriser eller polar form for å uttrykke tøyning. Relasjonen mellom spenning som en funksjon av tøyning og elastisitetsmodul er uttrykt ved Hookes lov.
Karlebo kommune
Karlebo kommune var frem til 1. januar 2007 en kommune i Frederiksborg amt på Nordsjællands østkyst ved Øresund.
Ved Kommunalreformen i 2007 ble kommunen slått sammen med Fredensborg-Humlebæk kommune, som ligger nord for den tidligere kommunen, til nye Fredensborg kommune i Region Hovedstaden.
Østerrike under Sommer-OL 1952
Østerrike under Sommer-OL 1952. Sportsutøvere fra Østerrike deltok under Sommer-OL 1952 i Helsingfors. Østerrike kom på delt 32.-plass med en sølv- og en bronsemedalje.
Karlebo kommune
Ved kommunevalget 15. november 2005 ble Karlebos egen borgermester valgt for perioden 2002-06, Olav Aaen fra Venstre, valgt til den nye Fredensborg kommunes borgermester.
Andre kommuner rundt Karlebo er Hillerød og Allerød på vestsiden, og Hørsholm i sør. Fra Karlebo til den svenske øyen Hven er det ca. 9 km, og ca. 16.5 km til det nærmeste punktet på det svenske fastlandet. Dette ligger i Glumslövs nasjonalpark, sør for Ålabodarna i Skåne.
Andre byer i Karlebo kommune var Kirkelte, Gunderød, Avderød, Hesselrød, Vejenbrød og Nivå.
FAT
FAT finnes i fire versjoner, FAT12, FAT16, FAT32 og exFAT (FAT64). FAT ble brukt som standard filsystem i IBM PC-DOS og Microsoft DOS og Windows til og med Windows Me. I de senere utgaver av Windows brukes NTFS filsystemet.
Rhygyfarch ap Sulien
Rhygyfarch ap Sulien (født ca. 1056, død 1099), tidvis anglifisert som Ricemarch, var en walisisk biskop i St. Davids, i tillegg en lærd og forfatter. Han skrev den standardiserte helgenbiografien over sankt David av Wales, Vita Davidis, men den ble oversatt fra latin til morsmålet walisisk senere i middelalderen som Buchedd Dewi. Boken gjorde mye for å fremme kulten til sankt David i Wales.
Rhygyfarch var den eldste sønnen til Sulien som var biskop ved St. Davids. Rhygyfarch etterfulgte sin far som biskop i 1088. Han skal ha hatt en bror ved navn Ieuan ap Sulien. Rhygyfarch skrev også et annet manuskript, Sallwyr Rhygyfarch, blant annet med oversettelser fra hebraisk fra en gang rundt 1079. Dette manuskriptet er i dag oppbevart ved biblioteket på Trinity College i Dublin.
Rhygyfarch skrev også et klagedikt over normannerne i Ceredigion. Han skrev Vita Davidis en gang rundt 1094 i den hensikt å beskytte bispedømmet i St. Davids fra å bli underlagt den engelske erkebiskopen av Canterbury.
Manfred Mölgg
Manfred Mölgg (født 3. juni 1982 i Bruneck) er en italiensk alpinist.
Mölggs største fremgang hittil er en sølvmedalje i VM, han kom på andreplass i slalåmrennet i verdensmesterskapet i Åre i 2007.
9. mars 2008 vant Mölgg sitt første verdenscuprenn, slalåmrennet i Kranjska Gora. Før dette hadde han vært på pallen ved ti anledninger, men uten å vinne. I det siste slalåmrennet i sesongen 2007/08 i Bormio sikret han seg sammenlagtseieren i slalåmcupen.
Manfreds yngre søster Manuela kjørte tidligere på det italienske alpinlandslaget.
Verdensmesterskap
2011 Garmisch-Partenkirchen – bronse i slalåm
The Tudors
The Tudors er en britisk historisk dramaserie som gikk på BBC2 fra 2007 til 2010. Serien er skapt og skrevet av Michael Hirst og er løst basert på Huset Tudor, det tidlige regimet til den engelske kongen Henrik VIII av England.
Synopsis
Den tredje sesongen fokuserer på Henrys ekteskap med Jane Seymour og Anna av Kleve. Sønnen prins Edvard VI av England blir født. Nådens pilegrimsferd blir hensynsløst undertrykt av Pilgrimage of Grace. Thomas Cromwell, 1. jarl av Essex mister sin politiske innflytelse over kongen. Henry begynner etter hvert et forhold med den mer frisinnede Katarina Howard.
I episode 3 er Henry fast bestemt på å gjøre han han kan for å slå ned opprøret. Samtidig føder hans kone Jane Seymour en sønn. Men hun dør kort tid etter fødselen. Henry trekker seg deretter fra offentligheten, i overveldende sorg etter tapet av sin dronning.